Марко Ганчев
Геронтология

chitanka.info

Аз изнамерих, представи си,

за старостта известен лек:

като езика на Паисий

е нужно да старей човек.

Като барока и сонета.

На тях сега от старостта

не само че не е отнета,

а им пораства прелестта.

Над нея няма да посмеят

младежите да се надсмеят

и утешила би човек,

когато старостта е близка.

Едно е трудно — че се иска

да бъдеш млад за своя век…

1974

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.